Ny finansiel regulering for fondsmæglerselskaber

Opdatering for marts måned 2024

|  |
| --- |
| **OVERBLIK** |
| Ny lovbekendtgørelse: [link](#A)  Ny indsigt i Finanstilsynets praksis ved egnethedsvurderinger: [link](#B)  Ændringer i en række bestemmelser i MiFIR om gennemsigtighed, konsoliderede handelsdata m.v.: [link](#C)  Ændringer i niveau 2-regler om nedskrivningsrelevante passiver under BRRD: [link](#D)  ESMAs årlige beregninger for gennemsigtighed for aktier og aktielignende instrumenter: [link](#E)  Udtalelse fra ESMA om overgangen til nye MiFIR-regler: [link](#F) |
| 1. **DANSK REGULERING** |
| * 1. **Love** |
| **Bekendtgørelse nr. 232 af 1. marts 2024 af lov om fondsmæglerselskaber og investeringsservice og -aktiviteter**  Ny lovbekendtgørelse, som indarbejder de seneste lovændringer.  (Offentliggjort den 9. marts 2024, [link](https://www.retsinformation.dk/eli/lta/2024/232)) |
| * 1. **Bekendtgørelser m.v.** |
| **Praksis for Finanstilsynets egnethedsvurderinger**  For første gang udgiver Finanstilsynet en redegørelse om praksis for egnethedsvurderinger af ledende medarbejdere i virksomheder på det finansielle område. Finanstilsynet vil fremover skulle offentliggøre lignede redegørelser årligt.  (Offentliggjort den 4. marts 2024, [link](https://www.finanstilsynet.dk/Nyheder-og-Presse/Pressemeddelelser/2024/Praksis_for_Finanstilsynets_egnetheds_vurderinger_)) |
| 1. **EU-REGULERING (forordninger)** |
| * 1. **Niveau 1** |
| **Europa-Parlamentets og Rådets forordning (EU) 2024/791 af 28. februar 2024 om ændring af forordning (EU) nr. 600/2014 for så vidt angår forbedring af gennemsigtigheden af data, fjernelse af hindringer for fremkomsten af konsoliderede løbende handelsinformationer, optimering af handelsforpligtelserne og forbud mod at modtage betaling for ordreflow**  Forordningen ændrer i MiFIR. Med ændringerne indføres bl.a. konsolideret løbende handelsinformation på EU-plan eller centraliserede datafeeds for forskellige typer aktiver, der samler markedsdata fra platforme, hvor finansielle instrumenter handles i EU. Endvidere justeres der på forskellige områder i reglerne om gennemsigtighed for handler.  Med ændringerne indføres endvidere et generelt forbud mod "payment for order flow" (PFOF). Medlemsstater, hvor PFOF allerede eksisterer, kan tillade, at deres investeringsselskaber undtages fra forbuddet, forudsat at PFOF kun udleveres til kunder i den pågældende medlemsstat. Denne praksis skal dog udfases senest den 30. juni 2026.  Forordningen finder anvendelse fra den 28. marts 2024. Bestemmelser i delegerede retsakter, der var gældende før den 28. marts 2024, finder fortsat anvendelse, indtil de bliver afløst af nye regler. Se også udtalelsen fra ESMA nedenfor.  (Offentliggjort den 8. marts 2024, [link](https://eur-lex.europa.eu/legal-content/DA/TXT/?uri=OJ:L_202400791)) |
| * 1. **Niveau 2** |
| **Kommissionens delegerede forordning (EU) 2024/895 af 13. december 2023 om ændring af delegeret forordning (EU) 2015/63 for så vidt angår beregningen af nedskrivningsrelevante passiver og overgangsordningen**  Der er tale om ændring af niveau 2-regler under BRRD, som følger efter ændringer af BRRD ved direktiv (EU) 2019/879.  Ændringerne i niveau 2-reglerne finder anvendelse fra den 21. marts 2024, idet visse bestemmelser dog finder anvendelse fra den 1. december 2023.  (Offentliggjort den 20. marts 2024, [link](https://eur-lex.europa.eu/legal-content/DA/TXT/?uri=CELEX:32024R0895)) |
| 1. **RETNINGSLINJER FRA ESA’ERNE** |
| * 1. **EBA** |
| (Intet nyt) |
| * 1. **ESMA** |
| **ESMA offentliggør resultaterne af de årlige gennemsigtighedsberegninger for aktieinstrumenter og aktielignende instrumenter**  Resultatet af transparensberegningerne for aktieinstrumenter og aktielignende instrumenter finder anvendelse fra 1. april 2024.  (Offentliggjort den 1. marts 2024, [link](https://www.esma.europa.eu/press-news/esma-news/esma-publishes-results-annual-transparency-calculations-equity-and-equity-1))  **ESMA præciserer anvendelsen af visse MIFIR-bestemmelser, herunder volume cap**  ESMA har offentliggjort en udtalelse om overgangen til de nye regler efter revisionen af MiFIR. Udtalelsen skal supplere en endnu ikke vedtaget fortolkningsmeddelelse fra Kommissionen om samme emne. Udtalelsen er bl.a. nødvendiggjort af forskelle mellem nye bestemmelser i MiFIR og eksisterende niveau 2-regler, som bevares, indtil de bliver afløst af nye.  (Offentliggjort den 27. marts 2024, [link](https://www.esma.europa.eu/press-news/esma-news/esma-clarifies-application-certain-mifir-provisions-including-volume-cap)) |

*Denne oversigt over ny finansiel regulering er udvalgt af Capital Law CPH ud fra regulering, der retter sig direkte til fondsmæglerselskaber og deres holdingvirksomheder. Oversigten er en informationstjeneste og udgør ikke juridisk rådgivning, og Capital Law CPH påtager sig ikke ansvar for fejl eller mangler.* Et billede, der indeholder person, mur, menneske, indendørs

Automatisk genereret beskrivelse

*Oversigten er redigeret af advokat og partner Camilla Søborg,* [*cas@capitallawcph.dk*](mailto:cas@capitallawcph.dk)*, tlf. 53500914, som du kan rette henvendelse til, hvis du har kommentarer eller spørgsmål.*

Et billede, der indeholder tekst, skilt

Automatisk genereret beskrivelse

Capital Law CPH Advokater I/S,CVR-nr. 42075000, Hellerupvej 5, DK-2900 Hellerup